Min Suid-Afrikaners het neseiertjie vir oudag | Maroela Media
Min Suid-Afrikaners het neseiertjie vir oudag
Argieffoto (Foto: nattanan23, Pixabay)
'n Onlangse peiling het getoon dat kommerwekkend min Suid-Afrikaners van jongs af vir hul aftrede voorsiening maak en dat die meeste spyt is hieroor.
Slegs 22% van die respondente in 10X Investment se eerste jaarlikse Retirement Reality Report (RRR) het aan die begin van hul loopbane reeds vir aftrede begin beplan.
Meer as 50% het gesê as hulle dit oor kon doen, sou hulle dit ánders doen. Slegs 7% het gesê hulle het 'n deeglike plan gereed vir aftrede en is besig om dit uit te voer.
Dié maatskappy het Brand Atlas gebruik om sy jaarlikse opname van die Suid-Afrikaanse bevolking te vergroot om die inligting vir die verslag te gebruik.
Brand Atlas doen opnames onder die 11,9 miljoen ekonomies aktiewe Suid-Afrikaners soos bepaal deur StatistiekSA deur aanlyn opnames met meer as een miljoen mense.
"Die feit dat 41% van die respondente gesê het hulle het glad nie 'n plan nie beaam die omvang van die krisis," het Christopher Eddy, senior beleggingsontleder by 10X Investments gesê.
"Dit is hoogs kommerwekkend dat die situasie nog nie veel, indien enigsins, verbeter het oor die afgelope 20 jaar ondanks die bestaan van 'n groot en finansieel suksesvolle aftreebesparingsbedryf nie."
Geen foto's van Westbury-moordverdagtes, gelas hof
Onderwysers is steeds positief
Die behoefte aan 'n onafhanklike sportbeweging
Soos die gelde nou wegraak en banke wat korup is weet ek darem nie.
Dis waar mense het net nie meet ekstra om weg te sit vir n oudag nie
Ek wou altyd spaar maar kon nooit nie. Na SARS se hap was daar skaars genoeg om van te lewe. Kon in 35jaar nog net eenkeer op vakansie gaan.
Nou is ek deel van die "working poor", soos 95% van mense in die Weste.
En laat my toe iets baie waardevol by te voeg – as jy dit sou beplan en wel regkry om af te tree met 'n inkomste groot genoeg om in daaglikse behoeftes te voorsien, maar dit is raap en skraap maar tog genoeg, *maar jy het nie 'n stygende inkomste nie,* sal jy in minder as 5 jaar later weer werk soek as jy nie reeds weer werk nie. Hê jou eie nes, al is dit klein, want jy sal nie kan byhou met huurverhogings nie. Moet nie eers na aftrede leer wat die woord 'inflasie' beteken nie. As jy… Lees meer »
Dis nie vir my snaaks as daar nie aftreegeld is nie. Ons moet werk tot die dag wat ons dood neerslaan. Mediesefondse buit jou uit, dis dié versekering, daai versekering, uitbuiting van kos en vleisprodukte, almal wil soos die Jones lyk en ruik, deur dit word die hele wêreld op hol gejaag met die punte. 1. wat nog vir 'n huis wat soos 'n pophuis lyk, motors deesdat half miljoen. Teen die tyd wat al die premies betaal is, is daar boggerol geld oor. Waar moet die neiseier inpas?